Hálka eða snjóþekja er nú á flestum vegum á Vesturlandi og sumsstaðar skafrenningur , en þó er ófært og óveður á Fróðárheiði . Óveður er einnig á sunnanverðu Snæfellsnesi . Ábendingar frá veðurfræðingi : „ Þó aðeins dragi úr mesta storminum um landið norðvestanvert í bili , verður í dag skafrenningur og ofanhríð með köflum frá Snæfellsnesi vestur og norður um á utanverðan Eyjafjörð . Vindur fer vaxandi suðaustanlands og reikna má með hviðum 35 - 50 m / s sunnan undir Vatnajökli frá Lómagnúpi austur fyrir Hornafjörð og sandfoki m.a. á Skeiðarársandi . Á Kjalarnesi er búist við hviðum 30 - 35 m / s í dag og eins á sunnanverðu Snæfellsnesi . Á Austfjörðum fer veður versnandi með snjókomu og stormi um og eftir miðjan daginn . “